KEMIN KENNELKERHO RY

/Matti Vinblad

**TOIMINTAKERTOMUS VUODELTA 2016**

**Yleistä:**

Kulunut toimintavuosi oli kerhon 85 ja toiminnaltaan varsin normaali.

Vuosikokous pidettiin Ravintola Puukerhossa 23.02.2016 ja paikalla oli 26 kerhon jäsentä. Kokouksen puheenjohtajana toimi Martti Uksila ja sihteerinä Mikko Haapaniemi. Kokous sujui sopuisasti, eikä mistään asiasta tarvinnut äänestää. Kerhon puheenjohtajaksi valittiin Matti Vinblad ja sihteerinä on toiminut vuoden aikana Mikko Haapaniemi.

Viime kesänä järjestettiin Kemin Seura- ja Palveluskoirakerhon kanssa kansainvälinen koiranäyttely, jossa oli 1895 koiraa. Näyttely vaati melkoisen määrän talkootunteja ja kerhon puolesta oli talkoolaisia kahtena päivänä 40 henkeä. Kokouksia pidettiin 2 kappaletta ennen näyttelyä ja 1 kokous näyttelyn jälkeen. Talkoomiehiä saatiin paikalle tarpeellinen määrä, mistä kiitos kaikille näyttelyn järjestämiseen osallistuneille. Näyttelyn tuotto oli erittäin hyvä ottaen huomioon vaikea taloudellinen tilanne maassamme. Koiranomistajat ja ulkomuototuomarit kehuivat näyttelyämme todella onnistuneeksi. Elokuussa pidettiin kerhon perinteiset ampumakilpailut, johon osallistui 6 kilpailijaa.

Vähäjoen kämpän maalipintoja uusittiin ja petikamppeita hankittiin. Pikkujoulua vietettiin Hotelli Cumuluksessa ja paikan päällä oli 26 kerhon jäsentä ja 9 ei-jäsentä.

Vuosikokouksen yhteydessä jaettiin ampumakilpailujen palkinnot, valionlautaset ja kiertopalkinnot.

Jäsenmaksuja kertyi kerhon tilille hieman vähemmän kuin edellisenä vuotena. Osalla jäsenistä on maksu ilmeisesti päässyt unohtumaan.

**Kokoukset, Tilaisuudet, Tapahtumat 2016**

Johtokunta on kokoontunut kolme kertaa ja jaostot useita kertoja kokeiden järjestämiseksi.

Vuosikokous pidettiin 23.02.2016

Näyttelytoimikunta on kokoontunut kolme kertaa.

Kansainvälinen koiranäyttely pidettiin Kemissä , Sauvosaaren kentällä ; koiria yhteensä 1895 kpl.

Kerhon ampumakilpailut pidettiin elokuussa, yhteiskilpailun voitti Markku Mattila pistemäärällä 157 p.

**Koetoiminta, Näyttelytoiminta 2016**

Kanakoiramiehet järjestivät kahdet vesi- ja jälkityökokeet Keminmaassa ja lisäksi kaksipäiväiset Kaer-kokeet Kemijärvellä. , ajokoepuolella järjestettiin kerhon mestaruusajokokeet. Linnunhaukkupuolella järjestettiin Pohjoismaiset Mestaruuskisat Inarissa. Hirvenhaukkukokeet pidettiin Keminsuun Metsästysseuran majalla.

Hirvenhaukkukokeiden ja karhunhaukkutaipumuskokeiden palkintotuomarikurssit pidettiin elokuussa Keminsuun Metsästysseuran majalla.

Kerhon jäsenet osallistuivat kohtalaisella menestyksellä kokeisiin ja näyttelyihin.

Jari Koskelan omistama Kotaojan Rambo sijoittui toiseksi Tervolan kv-hirvenhaukuissa ja sai cacitin. Rambo tuli myös toiseksi piirinmestaruuskilpailuissa tasapisteillä voittajan kanssa.

Martti Uksilan omistama karjalankarhukoirauros Teilojan Säkä sijoittui kymmenenneksi Tervolan kv-hirvenhaukuissa ja sai varacacitin. Tornion kv-kokeessa Säkä sijoittui kolmanneksi 89 pisteellä ja sai myös varacacitin.

Mika Kurosen omistama venäjänajokoiranarttu Riistakairan Iina sijoittui kuudenneksi pm-ajokokeissa.

**Jäsenmäärä 2016**

Kerhon jäsenmäärä oli 31.12.2016 148 henkilöä, joista maksavia 77, ainaisjäseniä 6, kunniajäsen 1 , vapaajäseniä 55, sekä johtokunta+pj 9 henkilöä.

**Merkkipäivät**

50-vuotta täyttivät: Sankala Keijo, Ailinpieti Arvi, Kanto Kimmo, Mäkimartti Susanna

60-vuotta täyttivät: Vinblad Matti, Niiranen Mauri, Alavahtola Markku

70-vuotta täyttivät: Uksila Martti, Liimatta Kalevi

80-vuotta täyttivät: Rapo Pertti, Pietarila Osmo, Niemi Esko

Kerho lahjoitti kaikille päivänsankareille Mika Kurosen tekemän hyvän käyttöpuukon.

**Kuolleita**

Regina Väinö

Alavahtola Aulis

Niemi Esko

Lautiosaaressa 05.02.2017 *Matti Vinblad*